《频醉》
元代·方回

红尘谪堕侍晨仙，屈指明年六十年。
身后不营埋骨地，春来频醉赏花天。
屡闻汉相诛东市，深羡周农服下田。
烜赫岂如常寂静，山中幸有酒如泉。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。